หุ้นกู้ฮอตขายแสนล้านบาท เหมราชฯจ่าย4.50-6.50%
&nbsp;
18 ส.ค. 2554

โพสต์ทูเดย์ — หุ้นกู้เอกชนยังฮอตช่วงต้นไตรมาส 2 เสนอขายแล้วเฉียดแสนล้านบาท ล่าสุดเหมราชไมเนอร์จ่อขายหุ้นกู้วงเงิน 3,600 ล้าน 
จากการรวบรวมข้อมูลของบริษัทจดทะเบียน (บจ.) และบริษัทที่ไม่ได้อยู่ในตลาดหลักทรัพย์ที่ได้ยื่นแบบแสดงรายการข้อมูลการเสนอขายหุ้นกู้ (ไฟลิง) ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ในช่วงเดือน เม.ย.พ.ค. 2553 พบว่า มีบริษัทที่ยื่นขอเสนอขายหุ้นกู้รวมทั้งสิ้น 9.06 หมื่นล้านบาท 
สำหรับผู้เสนอขายที่เป็นสถาบันการเงินคือ ธนาคารทหารไทย (TMB) ขอออกหุ้นกู้ระยะสั้นอายุ 270 วัน จำนวน 5 หมื่นล้านบาท โดยขายตั้งแต่วันที่ 1 เม.ย. ถึง 15 พ.ค. 2553 ธนาคารสแตนดาร์ดชาร์เตอร์ดขายหุ้นกู้ระยะสั้นวงเงิน 2 หมื่นล้านบาท ส่วน บจ.คือ บริษัท โกลว์ พลังงาน (GLOW) ขายหุ้นกู้ทั้งสิ้น 5,000 ล้านบาท 
นายเดวิด นาร์โดน กรรมการผู้จัดการ บริษัท เหมราชพัฒนาที่ดิน (HEMRAJ) เปิดเผยว่า บริษัทได้ยื่นแบบไฟลิงเสนอขายหุ้นกู้ให้กับนักลงทุนสถาบันและนักลงทุนรายใหญ่วงเงิน รวม 1,650 ล้านบาท ซึ่งการขายรอบนี้เป็นการระดมเงินเป็นครั้งที่ 3 ของปีนี้
การขายหุ้นกู้ครั้งนี้แบ่งออกเป็น วงเงิน 150 ล้านบาท อายุ 3 ปี จ่ายดอกเบี้ยในอัตรา 4.50% ต่อปี ชุดที่ 2 วงเงิน 1,500 ล้านบาท อายุ 5 ปี โดยปีที่ 1 ถึง 3 จ่ายดอกเบี้ย 4.90% ปีที่ 4 จ่ายดอกเบี้ย 5.80% และปีที่ 5 จ่ายดอกเบี้ย 6.50% 
ทั้งนี้ บริษัทจะเปิดให้จองซื้อหุ้นกู้ชุดนี้ระหว่างวันที่ 2425 พ.ค.นี้ ผ่าน บล.เอเซีย พลัส (ASP) เป็นผู้จัดการการจัดจำหน่ายและรับประกันการจำหน่าย และได้รับการจัดอันดับความน่าเชื่อถือจากทริส เรทติ้ง ที่ระดับ A แนวโน้มเชิงลบ
นอกจากนี้ บริษัท ไมเนอร์ อินเตอร์เนชั่นแนล (MINT) ก็รายงาน ก.ล.ต.ว่าจะออกหุ้นกู้วงเงิน 2,000 ล้านบาท 
สำหรับวัตถุประสงค์ของการออกหุ้นกู้ของทั้งสองบริษัทเพื่อนำเงินไปใช้เป็นทุนหมุนเวียน และชำระหนี้เงินกู้ที่ครบกำหนด